Hindi News

Two Women Killed A Young Girl In Bemetara Chhattisgarh

समलैंगिक संबंध के चलते दो महिलाओं ने युवती की गला दबाकर की हत्या

2 वर्ष पहले



कॉपी लिंक

पुलिस हिरासत में आरोपी महिलाएं।

शव को ठिकाने लगाने के लिए जलाने की कोशिश की

अधजले शव को जल्दबाजी में घर के पीछे बाड़ी में फेंक दिया

बेमेतरा. समलैंगिक संबंधों के चक्कर में दो महिलाओं ने मंगलवार को 19 वर्षीय युवती की गला दबाकर हत्या कर दी। शव को ठिकाने लगाने के लिए दोनों ने मृतका उसपर मिट्टी तेल डालकर जलाने की कोशिश की। शव को अधजली हालत में अपने घर की बाड़ी में फेंक दिया। आरोपी कामेश्वरी यादव (27 वर्ष) और प्यारी कौशल (35 वर्ष) के खिलाफ हत्या का प्रकरण दर्ज कर पुलिस ने हिरासत में ले लिया है।

1) बदला लेने आरोपी महिलाओं के घर गई थी युवती

मंगलवार की सुबह तेंदूभाठा में एक बाड़ी में 19 साल की युवती की अधजली लाश मिलने से सनसनी फैल गई। जानकारी पर घटना स्थल पर ग्रामीणों की भीड़ इकट्ठा हो गई। सूचना पर एसपी एचआर मनहर, एएसपी विमल बैस, कोतवाली प्रभारी राजेश मिश्रा, जिला क्राइम ब्रांच टीम दलबल के साथ घटनास्थल पहुंचे और साक्ष्य इकट्ठा किए। मामले को सुलझाने डाग स्क्वायड की मदद ली गई।

बाड़ी मालकिन कामेश्वरी बाई से कड़ाई से पूछताछ करने पर अपनी साथी प्यारी बाई के साथ मिलकर गिरिजा यादव की गला दबाकर हत्या करना कबूल किया। इसके बाद शव को मिट्टी तेल डालकर जला दिया और अधजले शव को बाड़ी में फेंक दिया। सुबह मामले का खुलासा करते हुए जिला क्राइम ब्रांच टीम ने दोनों आरोपी महिलाओं को गिरफ्तार कर लिया।

आरोपी कामेश्वरी और प्यारी बाई के बीच लंबे समय से समलैंगिक संबंध था। प्यारी बाई कामेश्वरी की पुरुष पार्टनर के रूप में थी। वो हमेशा पुरुषों के कपड़े भी पहनती थी। कामेश्वरी व प्यारी बाई दोनोंं एक ही घर में रहते थे। ग्रामीणों को इसकी जानकारी भी थी।

मृतका गिरिजा के माता-पिता कमाने पूना गए हुए थे। वह अपने छोटे भाई टेकराम के साथ गांव में रहती थी। इसलिए प्यारीबाई मृतका के अकेलेपन का फायदा उठाकर उसके साथ संबंध बनाने के लिए घर आना-जाना शुरू कर दिया।

अपने साथी प्यारीबाई के इस रवैए से कामेश्वरी काफी नाराज थी और इसी बात को लेकर मृतका व कामेश्वरी बाई में दो दिन पहले झगड़ा हुआ था। जिसमें प्यारीबाई ने बीच-बचाव कर मामले को शांत कर दिया था। दो दिन पहले हुए विवाद का बदला लेने मृतका गिरिजा 8 अक्टूबर की रात करीब 12 बजे कामेश्वरी के घर पहुंची।

यहां प्यारी और कामेश्वरी सो रही थीं। इस दौरान मृतका ने घर में रखे सील-लोढ़े को कामेश्वरी के सिर र दे मारा। इस घटना से उसके सिर में चोट पहुंची। इसके बाद दोनों ने गला दबाकर गिरिजा की हत्या कर दी। जिसमें प्यारी बाई ने उसके पैर पकड़े और कामेश्वरी ने गला दबाकर वारदात को अंजाम दिया।